Tirsdag betyder i denne sommertid, at der er Musik i Sommerlandet fra Torvet i Blokhus.

I går tirsdag var det entertaineren Michael Carøe, der optrådte i Blokhus i selskab med TV2/Nord Allstars Band. Det er Jammerbugt Kommune og TV2/Nord, der igen i år præsenterer intet mindre end et musikalsk festfyrværkeri i Blokhus med ny scene og formidable kunstnere til en stribe sommerkoncerter. Det betyder samtidig, at TV2/Nord hver tirsdag rykker et stort produktionshold ud i sommerlandet, og i dag er ingen undtagelse. Følg med her på billederne og se nogle af kræfter bag produktionen.